# המתקפה האיראנית על ישראל (2026)

המתקפה האיראנית על ישראל
عملیات وعده صادق ۴| **מערכה: מבצע שאגת הארי, זירת איראן במלחמת חרבות ברזל** |
| **מלחמה: מלחמת חרבות ברזל** |
|
סוג העימות |
מערכה צבאית |
|
תאריכים |
28 בפברואר 2026 – 8 באפריל 2026
7 ביוני 2026 – 8 ביולי 2026 |
|
קרב לפני |
מבצע עם כלביא |
|
מקום | ישראל ישראל |
|
עילה |
מבצע שאגת הארי |
|
תוצאה |
הסכם איראן - ארצות הברית |
|

| הצדדים הלוחמים |
| --- |
| איראן איראן | ישראל ישראל
ארצות הברית ארצות הברית |
| מנהיגים |
| **איראן איראן: מוג'תבא ח'אמנאי
* עלי לאריג'אני ✘
* מסעוד פזשכיאן
	+ מג'יד אבן א-רזא
 | **ישראל ישראל: בנימין נתניהו
* ישראל כ"ץ

**ארצות הברית ארצות הברית: דונלד טראמפ
* פיט הגסת'
 |
| מפקדים |
| **איראן איראן: משמרות המהפכה האסלאמית אחמד וחידי
	+ חיל האוויר והחלל של משמרות המהפכה האסלאמית חוסיין מוסאווי
	+ חיל הים של משמרות המהפכה האסלאמית עלי-רזא תנגסירי ✘
	+ כוח קודס אסמאעיל קאאני
	+ צבא איראן אמיר חאתמי
* אסמאעיל ח'טיב ✘
 |  ישראל כ"ץ
* הרמטכ"ל רא"ל אייל זמיר
	+ אלוף תומר בר
		- תת-אלוף גלעד בירן
	+ אלוף שלומי בינדר
	+ אלוף עודד בסיוק

 דוד ברנע |
| כוחות |
| הכוחות המזוינים של איראן הכוחות המזוינים של איראן
 משמרות המהפכה האסלאמית |  צה"ל* חיל האוויר הישראלי
* אגף המודיעין
* המוסד
* מערך ההגנה האווירית
 |
| אבדות |
| * מעל 600 טילים בליסטיים יורטו
* מעל 450 רחפנים יורטו
* מעל 330 משגרים הושמדו
 | * 44 אזרחים וזרים הרוגים (בהם 7 ילדים ו-2 נתינים זרים)
* 2,131 אזרחים פצועים
* הרס נרחב בתחנת הלוויינים עמק האלה, נזק במפעל במועצה התעשייתית נאות חובב, בבתי זיקוק לנפט ובמספר מתקנים אזרחיים נוספים
 |

 |
|   |

**המתקפה האיראנית על ישראל (2026)** הידועה גם כ**מבצע הבטחת האמת 4** (בערבית: **عملیات وعده صادق ۴**) היא מתקפה מתמשכת שהחלה ב-28 בפברואר 2026 על ידי משמרות המהפכה האסלאמית בתגובה למבצע שאגת הארי.

מתקפה נוספת שהתרחשה בין ה-7 ל-8 ביוני 2026 נקראה **מבצע הבטחת האמת 5.**

מתחילת המבצע עד הפסקת האש שהוכרזה ב-8 באפריל נהרגו 44 בני אדם. 27 מתוכם, תושבי ישראל ואזרחים זרים, נהרגו כתוצאה מהמתקפה האיראנית. 17 מתוכם, 5 תושבי ישראל ו-12 חיילי צה"ל, נהרגו כתוצאה מהמתקפה של חזבאללה והלחימה נגדו שהחלה תוך כדי מבצע שאגת הארי. אחת מה-44 שנהרגו נפצעה קשה ערב פסח מפגיעת טיל איראני ומתה מפצעיה ב-24 באפריל.

נכון ל-17 באפריל פונו 7,834 בני אדם לבתי החולים, מתוכם מאושפזים בבתי חולים נכון למועד זה 78 בני אדם, מתוכם אחד שהתקבל במצב אנוש, 16 במצב קשה, ו-28 במצב בינוני.

בלילה שבין 7 ל-8 באפריל הכריזו ארצות הברית ואיראן על קבלת ההצעה הפקיסטנית, הסכם אסלאמאבאד, שקובעת הפסקת אש דו-שלבית בת 14 יום.

ב-7 ביוני 2026, בהמשך להתקפות של ישראל ברובע הדאחיה בלבנון, ירתה איראן מספר רב של טילים לכיוון צפון ישראל ובהמשך הלילה לשאר חלקי הארץ.

מקלט בתחנת רכבת בתל אביב-יפו
## רקע

 ערך מורחב – **מבצע שאגת הארי**

בעקבות כישלון שיחות המשא ומתן בין ארצות הברית לאיראן, ב-28 בפברואר 2026, בשעות הבוקר המוקדמות לפי שעון ישראל, החלו ארצות הברית וישראל בתקיפה אווירית נגד איראן. בשעה 8:13 הופעלו אזעקות בכל רחבי ישראל כדי לעדכן את הציבור במצב, ופורסמו הנחיות חדשות של פיקוד העורף. שר הביטחון ישראל כ"ץ חתם על צו לפיו יוטל מצב מיוחד בעורף על כל שטחי ישראל כהכנה לתגובה איראנית. המשק הישראלי נכנס למצב חירום, הופסקו פעילויות לימודים ונאסר על קיום התאספויות גדולות. המתחם האווירי של ישראל נסגר.

### ההגנה האווירית של ישראל

ישראל מפעילה מערכת הגנה רב־שכבתית מפני טילים, הכוללת מספר מערכות יירוט הפועלות לטווחים שונים. בין המערכות המרכזיות נמצאות חץ (מערכת הגנה מפני טילים), המיועדת ליירוט טילים בליסטיים ארוכי טווח; קלע דוד, המיועדת ליירוט טילים לטווח בינוני וכלי טיס בלתי מאוישים; וכיפת ברזל, המיועדת ליירוט רקטות קצרות טווח וכן מערכת חדשה אור איתן – מערכת משלימה לכיפת ברזל המבוססת על נשק לייזר, אשר אינה נמצאת בשימוש רב. שילובן של המערכות מאפשר למערך ההגנה האווירית להתמודד עם מגוון תרחישים באופן מדורג, תוך שיפור מתמיד של הכיסוי, הגמישות והאפקטיביות המבצעית. בנוסף, מסייע צבא ארצות הברית להגנה האווירית באמצעות סוללת טילי THAAD, ביירוט טילים בליסטיים ובמכ"ם רב עצמה שמאפשר גילוי וזיהוי מטרות כבר בשלב ההאצה של כל טיל שנורה מאיראן.

## המתקפה על ישראל

התרעות מתפרצות מטעם פיקוד העורף לטלפון הנייד, במהלך מבצע שאגת הארי
### 28 בפברואר

טיל פגע בבניין בתל אביב. מהפגיעה נהרגה עובדת זרה מהפיליפינים ועשרות נפצעו. אף על פי שהייתה התרעה מוקדמת על שיגור הטיל האיראני, האזעקות באזור לא הופעלו בזמן והנפגעים לא הצליחו להגיע למרחב מוגן.

### 1 במרץ

מתקפת טילים על העיר בית שמש פגעה במקלט בבית כנסת. תשעה אזרחים נהרגו ועשרות נפצעו. האירוע כלל את מספר הנפגעים הגבוה ביותר מאז תחילת העימות והיה חלק מסדרה של מה שערוץ אל-ג'זירה תיאר כ"מתקפות תגמול" בעקבות הריגתו של עלי ח'אמנאי בתקיפה ממוקדת על מתחם בטהראן שבוצעה יום קודם. לפחות שני מיירטים שוגרו לעבר הטיל, שפגע ישירות במקלט הקהילתי.

9 בני אדם נהרגו ו־106 נפצעו. תושבת תל אביב בת 68 נפטרה בדרכה למקלט, קשיש בן 102 שמעד ונחבל בעת אזעקה ונפטר.

בית ברחוב ביאליק ברמת גן שנפגע מהדף, אפריל, 2026
### 5 במרץ

עד מועד זה פונו לבתי החולים 1,473 בני אדם. 4 פצועים מאושפזים במצב קשה ו-28 פצועים במצב בינוני. ב-5 במרץ אושפזו 199 נפגעים מתוכם, 14 הוגדרו במצב בינוני, 170 במצב קל, 13 הגיעו כנפגעי חרדה.

### 6 במרץ

מתחילת המבצע עד מועד זה פונו 502 נפגעים לבי"ח, בהם 10 הרוגים. 2,328 תושבים פונו מבתיהם.

### 8 במרץ

מד"א העניק טיפול רפואי ל--41 בני אדם נוספים, בהם שבעה שנפצעו מחלקי יירוט, מתוכם פצוע אחד במצב קשה, אחד במצב בינוני וחמישה במצב קל. צעיר בן 21 מקריית מוצקין איבד שליטה על האופנוע בזמן אזעקה וירי מלבנון ומת מפצעיו לאחר יום.

### 9 במרץ

שני עובדים, תושבי פתח תקווה, נהרגו ביהוד, לאחר שנפגעו מתתי־חימוש של טיל איראני המצויד בראש קרב של פצצת מצרר. השניים נפגעו כשהיו בחוץ באתר בנייה. הקורבן הראשון נהרג מיד, בעוד שהשני מת מפצעיו ביום שלמחרת. אזרח נוסף נפצע קשה באור יהודה. אזורים נוספים שנפגעו באותו גל תקיפות כללו את בת ים וחולון. צעיר בן 26 מג'יסר א-זרקא לקה בליבו ומת כשחיפש מרחב מוגן בזמן אזעקה.

### 12 במרץ

נערה בת 17 מנס ציונה נהרגה מפגיעת רכב ברחובות בעת שחצתה כביש בדרכה למרחב מוגן, לאחר התרעה על שיגורי טילים מאיראן.

מתחילת מבצע שאגת הארי עד למועד זה פונו לבתי חולים 2,745 נפגעים. נכון ל-12 במרץ 85 מתוכם מאושפזים, מתוכם 11 במצב קשה, 10 במצב בינוני ו-64 במצב קל.

179 נפגעים פונו לבתי חולים, מתוכם 4 במצב בינוני, 157 במצב קל ו-18 נפגעי חרדה.

### 13 במרץ

בלילה שבין 12 ל-13 במרץ, מתקפה משולבת של איראן וחזבאללה הובילה לפגיעה ישירה ביישוב זרזיר בעמק יזרעאל, פגיעה שגרמה להרס של מאות בתים ועשרות פצועים.

213 נפגעים פונו לבתי חולים, מתוכם 4 במצב בינוני, 196 במצב קל ו-13 נפגעי חרדה.

### 15 במרץ

עד מועד זה ספגה ישראל 290 טילים וכ-500 כטב"מים מאיראן, ו-400 רקטות מלבנון. 15 ישראלים נהרגו, ו-3.500 פונו מבתיהם.

### 18 במרץ

בלילה בין 17 ל-18 במרץ נורו מטחים כבדים מאיראן לכיוון מרכז הארץ וירושלים. המטחים כללו טילים בעלי חימוש מצרר. ברמת גן, זוג בשנות ה-70 לחייו, שלא הצליח להגיע לממ"ד נהרג מהמתקפה. אדם בן 75 מראשון לציון מראשון לציון איבד את הכרתו כשירד למרחב המוגן בעקבות התרעה מקדימה על שיגורי טילים מאיראן ומותו נקבע כעבור ארבעה ימים. פצועים נרשמו גם בבני ברק ובפתח תקווה. נזק כבד נגרם לתחנת הרכבת סבידור מרכז בתל אביב. בעיירה בית עווא מערבית לחברון נהרגו לפחות ארבע נשים מפגיעת טיל בסלון כלות.

עד למועד זה פונו 3,727 נפגעים לבתי החולים, מתוכם 7 במצב קשה ו-12 במצב בינוני. ב־18 במרץ פונו 192 נפגעים לבתי חולים, מתוכם 4 במצב בינוני, 177 קל ונפגע חרדה אחד.

### 21 במרץ

בשעות הבוקר של יום שבת, 21 במרץ, גרם טיל מצרר ששוגר מאיראן למספר זירות נפילה ולנזק רב בעיר ראשון לציון, כולל הרס רב בגן ילדים.

בתגובה לתקיפה האמריקאית על מתקן הגרעין בנתנז מוקדם יותר באותו היום באמצעות פצצות מפצחות בונקרים, תקפה איראן את דימונה. לקראת השעה 19:00, פגע טיל בליסטי איראני ישירות במבנה מגורים בדימונה וגרם לנזק רב, קריסת מבנה וכ-60 פצועים במצבים שונים. כמו כן, מספר זירות רסיסים נוספות אותרו בעיר. איראן מסרה כי היא שמה לה למטרה את מרכז המחקר הגרעיני שמעון פרס בנגב.

בשעה 22:00, פגע טיל בליסטי איראני ישירות במספר מבני מגורים בעיר ערד וגרם לנזק וקריסת בניינים ברדיוס גדול בעיר. הוכרז ״אירוע רב נפגעים״ על ידי מד"א ואותרו כ-115 פצועים בדרגות שונות. מסוקים הוקפצו לאזור על מנת לסייע בפינוי הפצועים לבתי חולים במרכז הארץ.

נזקים של טיל איראני מתפצל ששוגר מאיראן ב-24 במרץ 2026 על העיר נשר. הטיל יורט על ידי צה"ל. הבית שנהרס, כוסה ביום הפגיעה על ידי עיריית נשר, בדגלי ישראל.
### 22 במרץ

טיל מצרר מאיראן התפצל וגרם לפגיעה ב-17 זירות פגיעה בתל אביב, בכפר קאסם, ברמת גן, בגבעתיים ובפתח תקווה. הפגיעה גרמה לנזק כבד לבתים, לכלי רכב ולרכוש בכל אחת מהזירות. הנזק כלל ניפוץ שמשות בעשרות בניינים, כולל בקניון עזריאלי בתל אביב ופגיעות בכבישים ובתשתיות תקשורת. נפגעו 15 בני אדם, בהם אחד במצב קשה. איש קבע בן 31 מעפולה שהיה בדרכו ללבנון, נהרג מפגיעת רכב כשעצר לסייע לחיילות שנתקעו בשולי הדרך.

תושב משגב עם בן 60, נהרג כשנפגע בשוגג מפגז שירה צה"ל לכיוון לבנון בעת שנסע ברכבו בקיבוץ.

### 24 במרץ

ארבעה אנשים נפצעו קל מנפילה בצפת אדם בן 79 מנס ציונה, מעד בדרכו למרחב המוגן ומת מפצעיו לאחר 4 ימים.

### 25 במרץ

פגיעת טיל מתפצל במספר זירות בפתח תקווה, בני ברק, ראש העין וגבעת שמואל. בבני ברק וגבעת שמואל היו 11 פצועים קל ופצוע אחד בינוני. נזק למבנים מסחריים ופרטיים במוקדי הנפילות.

חזבאללה שיגר מטח של כ-30 רקטות שפגע בצומת מחניים בו נהרגה אשה ושני אנשים נפצעו קל.

### 26 במרץ

בשעות הבוקר פגע טיל מתפצל בכפר קאסם ב-11 זירות. 6 בני אדם קל ונגרם נזק משמעותי למרפאה מקומית, לבתים ולתשתיות עירוניות.

בנהריה פגע טיל מתפצל בשלוש זירות. מהפגיעה נהרג אדם, אדם אחד נפצע קשה, 13 קל ו-11 נפגעי חרדה. נגרם נזק כבד למרכז קניות, חנויות וכלי רכב.

### 27 במרץ

טיל מתפצל פגע ב-10 זירות בעיקר תל אביב, וגם בגבעתיים וברמת גן. בתל אביב נהרג מהפגיעה תושב אשדוד כבן 52. שני אנשים נפצעו במצב בינוני-קל. נגרם הרס נרחב לתשתיות כבישים, פארקים ציבוריים ומבני משרדים שניזוקו מההדף.

בנגב נפגעו קל שני בני אדם מנפילות רסיסים במספר מוקדים פתוחים ובמבנה.

### 28 במרץ

באשתאול גרמה פגיעה ישירה של טיל מאיראן נזק רב לבתים, למספר מבני תעשייה באזור, ולהרס של ממאה כלי רכב. רדיוס ההרס למבנים עומד על כ-150 מטרים. 13 בני אדם נפצעו קל.

### 29 במרץ

טיל ששוגר מאיראן נפל סמוך למפעל כימיקלים נאות חובב, נגרם נזק רב למפעל וחשש לדליפת חומרים מסוכנים. עובד אחד נפצע קל משאיפת עשן.

### 30 במרץ

טיל מתפצל ששוגר מאיראן, במקביל לשיגור כ-10 רקטות מלבנון, הוביל לפגיעה ישירה, בפעם השנייה מתחילת המבצע, במתחם בתי הזיקוק בחיפה. במקביל ירי מאיראן לכיוון בני ברק גרם ל-8 פצועים ביניהם ילד בן 6, ילדה בת 3, ושני תינוקות כבני שנה וחצי. בפתח תקווה שני גברים נפצעו קל ופונו לבית החולים תל השומר.

עד למועד זה פונו לבתי חולים 6,008 נפגעים. מבין המאושפזים, אדם אחד מוגדר במצב אנוש, 16 במצב קשה, ו-30 במצב בינוני.

### 1 באפריל

בערב חג הפסח שיגרה איראן מטחים רבים לעבר ישראל. בבני ברק, פגעה פצצת המצרר בבניין בעיר וגרמה לנזק כבד. 14 אנשים נפצעו. ילדה בת 11 שנפצעה קשה, מתה מפצעיה ב-24 באפריל. בחולון פרצה שריפה בשטח פתוח ללא נפגעים, וגם בתל אביב וברמת גן היו נפילות מהטיל המתפצל.

### 2 באפריל

ירי מתימן, איראן ולבנון גרם להרס כבד בעיקר בפתח תקווה ולחמישה פצועים קל. טיל איראני עם ראש נפץ גדול נפל סמוך לגדר המפעל הרחפנים של חברת "אירוסול פתרונות תעופתיים" בפתח תקווה והרס את המפעל כליל. נגרם נזק של 15 מיליון שקל. המפעל סיפק ציוד לתעשיות הביטחוניות ולצה"ל.

### 4 באפריל

לפחות 10 זירות נפילה בבני ברק, פתח תקווה, רמת גן וראש העין. הרס בדירות ברמת גן, כלי רכב עלו באש.

### 5 באפריל

טיל ששוגר מאיראן לעבר חיפה התפרק באוויר מה שגרם להחטאת המיירט. גוף הטיל פגע במבנה בעיר וגרם לקריסתו. ראש הטיל לא התפוצץ, אך הבניין קרס מהפגיעה. ארבעה בני משפחה אחת נהרגו מכיוון שלא הספיקו להגיע למקלט הבניין. כוחות חילוץ והצלה עבדו 18 שעות על מנת לאתר את ארבעת הלכודים שאותרו לבסוף ללא רוח חיים.

### 6 באפריל

בשעות הבוקר שוגר טיל מצרר מאיראן, שהתפצל ופגע בכ-20 מוקדי נפילה בערים פתח תקווה, תל אביב, רמת גן, קריית אונו ובני ברק. שבעה בני אדם נפגעו באירועים, בהם אישה כבת 32 שנפצעה באורח קשה בפתח תקווה, גבר כבן 30 שנפצע בינוני בתל אביב. הפצועה נשכבה על הקרקע בהתאם להוראות אך נפצעה מרסיס בחזה.

בשעות אחר הצהריים שוגר טיל מתפצל מאיראן וגרם לנזק ב-28 זירות נפילה במרכז. שני בני אדם נפצעו באורח בינוני. ברמת גן, בני ברק, בראש העין ופתח תקווה נגרם נזק למבנים ולרכבים.

### 7 באפריל

בבוקר היום גרם טיל מתפצל לפגיעה בתל אביב, רמת השרון, בני ברק, רמת גן וראש העין. בראש העין נגרם נזק רב לבתים ולמדרחוב.

בצהרי היום גרם טיל מתפצל מאירן לפגיעה ב-16 זירות נפילה בגוש דן, ביניהם תל אביב, רמת גן, פתח תקווה, גבעת שמואל וגני תקווה.

### 7 ביוני

שברי יירוט של טיל איראני פגעו בבתי זיקוק לנפט בחיפה במפרץ חיפה, 19 במרץ 2026. בעקבות הפגיעה נגרמו הפסקות חשמל זמניות בעקבות פגיעה בקו מתח גבוה. עשן נראה באזור. צילום מהעיר נשר
## דפוס מתקפות הטילים

לפי דיווח של France 24, עד היום החמישי ללחימה נרשמה ירידה משמעותית במספר מתקפות הטילים מאיראן.

ניתוח של מכון המחקר הקרן היהודית לענייני ביטחון לאומי הצביע על ירידה חדה במספר שיגורי הטילים האיראניים כבר לאחר היום הראשון ללחימה, הן לעבר ישראל והן לעבר מדינות נוספות באזור. לפי הניתוח, מספר הטילים שנורו לעבר ישראל היה נמוך באופן משמעותי מהיקף השיגורים במהלך המתקפה האיראנית על ישראל באוקטובר 2024, שבמהלכה שיגרו הכוחות האיראניים מטחים גדולים של טילים במטרה להתגבר על מערכות ההגנה של ישראל.

על פי הערכות שונות, הירידה במספר השיגורים עשויה להיות קשורה לפגיעות קודמות של ישראל במשגרי טילים ובאתרי אחסון בשנת 2025 וכן למאמצים משותפים של ארצות הברית וישראל במהלך מבצע שאגת הארי לפגוע בתשתיות השיגור של איראן. לפי הערכות אלה, עד היום העשירי ללחימה פחת היקף מתקפות הטילים והמל"טים האיראניים ביותר מ־90%.

למרות שנרשמה ירידה ברורה בהיקף השיגורים לעבר ישראל בשבועות הראשונים למתקפה, החל מ-17 במרץ קצב השיגורים עלה ממשמעותית וכך גם כמות הפגיעות בעורף הישראלי. הדבר נובע ככל הנראה מ"כלכלת טילים" בצד האיראני, פרצות בהגנה של מערך ההגנה הישראלי וכן תנאי מזג האוויר באיראן שהקשו על השמדת המשגרים לפני הירי.

עשן עולה מבתי הזיקוק בחיפה, כתוצאה מפגיעה במכלית דלק ומבנה תעשייה לאחר ירי מצרר ושיגורים מלבנון, 30 במרץ 2026 צולם מגבעת נשר
## פגיעות ונפגעים מטילים ורקטות בישראל

רסיסים שנפלו הארץ, במהלך מבצע שאגת הארי.במהלך הלחימה החל מתחילתה ב-28 בפברואר ועד סיומה ב-8 באפריל נהרגו 44 בני אדם. 23 בני אדם מפגיעות ישירות של טילים ורקטות (אחת מהן, שנפצעה קשה ערב פסח ב-1 באפריל, מתה מפצעיה ב-24 באפריל, שניים מתוכם מרקטות שנורו מלבנון על ידי חזבאללה). שמונה נהרגו בשל תאונות בדרך למרחב מוגן, תאונות דרכים או מצב רפואי שנגרמו בעקבות המלחמה (ארבעה מתוכם בעקבות מתקפת חזבאללה מלבנון). 12 לוחמים ואזרח אחד נפלו בלחימה מול חזבאללה. במהלך הלחימה שיגרה איראן מאות טילים שגרמו לנזק רב ובמקביל נלחם צה"ל מול חזבאללה בלבנון ששיגר אלפי טילים וכטב"מים לעבר ישראל ולעבר כוחות צה"ל שפעלו בדרום לבנון.

בטבלה הבאה מפורטות הפגיעות והנפגעים מטילים ורקטות הן מאיראן והן מלבנון שפגעו בשטח ישראל. ההרוגים האזרחיים עקב תאונות כתוצאה מהמתקפות מאיראן ומלבנון מפורטים למעלה בפסקה 'המתקפה על ישראל'.

| מטרה | תאריך | הרוגים | פצועים | הערה |
| --- | --- | --- | --- | --- |
| תל אביב | 28 בפברואר | 1 | 27 | פגיעה במבנה מגורים, עובדת זרה מהפיליפינים נהרגה |
| טירת כרמל | 0 | 1 | בניין בן תשע קומות נפגע מטיל |
| בית שמש | 1 במרץ | 9 | 65 | טיל פגע בבית כנסת שקרס לתוך המקלט תחתיו. ההרוגים היו בני חמש משפחות. שני פצועים קשה |
| ירושלים | 0 | 6 | טיל בליסטי פגע ברכב, נרשמו שישה פצועים ונזק לכביש ולרכב |
| באר שבע | 2 במרץ |  | 74 | נפילת טיל. מעל 1,100 נפשות מ-577 משפחות פונו מבתיהם. |
| יהוד | 9 במרץ | 2 | 2 | פצצה מטיל בליסטי מתפצל פגעה באתר בנייה. נהרגו שני עובדים מפתח תקווה. |
| זרזיר | 13 במרץ | 0 | 60 |  |
| רמת גן | 18 במרץ | 2 |  | פגיעה ישירה של טיל בדירה. נהרגו שני בני הזוג המתגוררים בדירה. |
| עדנים | 19 במרץ | 1 | 0 | טיל בליסטי מתפצל פגע במבנה חקלאי במושב בשרון והרג עובד חקלאות מתאילנד. |
| ג'לג'וליה | 0 | 1+ | מספר פצועים קל עד בינוני לאחר פגיעה במבנה |
| חיפה | ? | ? | נגרם נזק לבית הזיקוק בז"ן וקו חשמל של מתח גבוה. |
| ראשון לציון | 21 במרץ | 0 | 1 | נגרם נזק למספר מבנים, בהם בית ספר וגן ילדים, ב-11 זירות נפילה של פצצות מצרר |
| דימונה | 0 | 59 | פגיעת טיל מתפצל ב-12 זירות בדימונה גרמה ל-59 פצועים, בהם ילד בן 12 במצב קשה. 500 תושבים פונו מבתיהם |
| ערד | 0 | 115 | פגיעה ישירה של טיל איראני עם רש"ק במשקל 450 ק"ג בערד. כ-1,500 דירות וכ-30 מבני ציבור וחינוך נפגעו. כ-2,200 תושבים שמונים 430 משפחות פונו. 115 נפגעים בדרגות חומרה שונות, בהם 9 פצועים קשה. |
| תל אביב, כפר קאסם, רמת גן, גבעתיים, פתח תקווה | 22 במרץ | 0 | 15 | טיל מצרר שהתפצל לפצצות שפגעו ב-17 זירות ו-15 נפגעים, בהם אחד במצב קשה |
| פתח תקווה, בני ברק, ראש העין וגבעת שמואל | 24 במרץ |  | 7 | לפחות אחד מהטילים ששוגר בעל ראש נפץ מתפזר |
| צומת מחניים | 1 | 2 | פגיעת רקטה ששוגרה מלבנון. נהרגה תושבת מרגליות כשהתמגנה בצד הכביש. |
| נצאצרה |  | 4 | נפילת רסיסים, פצוע אחד קשה. |
| תל אביב |  | 6 | טיל עם ראש נפץ מתפזר. 4 זירות. 6 פצועים והרס רב במספר בניינים. |
| צפת |  | 6 | פגיעה ישירה של רקטה מלבנון. 6 פצועים במצב יציב-קל. נזק שריפה ופגיעות הדף למבני מגורים בשכונה, ונזק קל למרפאה ציבורית סמוכה. |
| בני ברק | 25 במרץ |  | 9 | פגיעת טיל מתפצל ברחובות צפופים. 9 פצועים במצב קל. נזק רב למכוניות חונות, שמשות רבות שנופצו ורסיסים שפגעו בדירות המגורים ובבית כנסת. |
| גבעת שמואל |  | 3 | נפילת חלקי יירוט. 3 פצועים קל. נזק קל נגרם לחצרות בתים |
| נהריה | 26 במרץ | 1 | 25 | 3 זירות בנהריה. הרוג תושב נהריה מפגיעת רקטה מלבנון, פצוע קשה, 13 פצועים קל ו-11 נפגעי חרדה |
| תל אביב |  | 2 |  |
| כפר קאסם |  | 6 | 11 מוקדי נפילה |
| תל אביב, רמת גן גבעתיים | 27 במרץ | 1 | 2 | אחד הטילים ששוגרו נשא ראש קרב מתפזר. 10 זירות נפילה. הרוג תושב אשדוד במקום עבודתו בתל אביב. |
| הנגב |  | 2 |  |
| אשתאול | 28 במרץ |  | 19+ | נגרם נזק רב לבתים ולכלי רכב רבים. |
| אשקלון |  | 5 | פגיעת טיל בליסטי סמוך למרכז מסחרי בעיר. 5 פצועים במצב קל. נזק לחזיתות החנויות, חלונות מנופצים ולמספר רכבים שחנו בסמוך |
| נאות חובב | 29 במרץ |  | 1 | נגרם נזק רב למפעל וחשש לדליפת חומרים מסוכנים. |
| חיפה | 30 במרץ |  |  | מכל דלק נפגע מרסיסי טיל בבתי הזיקוק. לא היו נפגעים בגוף. הפגיעה הסתכמה בנזק מוגבל שלא גרם להפסקת הפעילות השוטפת במתחם. |
| גוש דן והשרון | 31 במרץ |  | 42 | פצועים רבים במספר זירות ברחבי ישראל. |
| בני ברק | 1 באפריל | 1 | 14 | פגיעת טיל מתפצל. בת 11 שנפצעה קשה, מתה מפצעיה ב-24 באפריל. |
| פתח תקווה | 2 באפריל |  |  | הרס מפעל הרחפנים "אירוסול" המספק ציוד גם לצה"ל ולתעשיות הביטחוניות. נזק בסך 15 מיליון שקל |
| רמת גן, תל אביב, פתח תקווה, בני ברק, גבעתיים, ראש העין | 4 באפריל |  | 1 | טיל מצרר. עשר זירות נפילה. שני בתים מיועדים להריסה |
| חיפה | 5 באפריל | 4 | 9 | פגיעה ישירה של טיל 450 ק"ג בבית בחיפה, הרש"ק לא התפוצץ במלואו. ארבעה בני משפחה נהרגו תחת הריסות הבית. |
| פתח תקווה, תל אביב, רמת גן, קריית אונו ובני ברק | 6 באפריל |  | 7 | טיל מצרר ששוגר מאיראן גרם לפגיעות בכ-20 מוקדים. 7 נפגעים, אחת במצב קשה |

## העורף הישראלי

ב-28 בפברואר 2026, עם פתיחת מבצע "שאגת הארי" נגד איראן, הכריז שר הביטחון ישראל כץ על "מצב מיוחד בעורף" בכל שטח מדינת ישראל, לפי חוק ההתגוננות האזרחית תשי"א-1951. ההכרזה הוארכה למחרת על ידי הממשלה עד ל-12 במרץ 2026, ואושרה יום לאחר מכן על-ידי ועדת החוץ והביטחון של הכנסת. לאחר מכן הוארכה שוב עד 26 במרץ. ההכרזה על מצב מיוחד בעורף איפשרה לכוחות צה"ל להפעיל סמכויות שונות בשטח שנקבע בהכרזה הקשורות בעיקר להגנה כגון פתיחת מקלטים ושהייה בהם. בנוסף לכך, הכרזה על מצב מיוחד בעורף העניקה סמכויות מיוחדות לשרי הממשלה. למשל להוציא צווים בנוגע לעבודה במפעלים חיוניים או במפעלים לשירותים קיומיים, להורות לגופי תקשורת להפסיק את פעילותם, לבצע פעולות מסוימות או להעמיד את המערכות שלהם לרשות כוחות הביטחון.

במהלך מבצע "שאגת הארי" הוטחה ביקורת חריפה על כשלי הממשלה בהיערכות ומיגון העורף. בוועדה לביקורת המדינה נחשף כי שר האוצר עצר טרם הלחימה תקציב של 140 מיליון שקלים למיגון מוסדות חינוך בצפון, וכי 14% מבתי הספר בישראל נעדרי מיגון כלל. במקביל, מבקר המדינה התריע כי הממשלה הפקירה את ערי הפריפריה שאינן זוכות לפתרונות מיגון מספיקים, וחשף כי דוח מסווג על פערי הגנה אווירית הוגש לממשלה עוד טרם הלחימה.

נוסף על כך, נמתחה ביקורת קשה על ניהול שגרת החירום האזרחית והכלכלית. הנהגת ההורים הארצית מחתה על החלטת הממשלה להחזיר את המשק לפעילות בעוד מערכת החינוך מושבתת, החלטה שהותירה הורים ללא פתרון עבור ילדיהם. לפי נתוני הלמ"ס, היעדרות העובדים הובילה לסגירתם הזמנית או החלקית של כרבע מהעסקים בישראל. בנוסף, המגזר העסקי תקף את מתווה הפיצויים והחל"ת של שר האוצר, שדרישותיו הותירו עסקים קטנים ועובדים רבים ללא פיצוי כספי.

עוד הושמעה ביקורת על כך שלמרות עלויות המלחמה הגבוהות ובניגוד לעמדת הגורמים המקצועיים במשרד האוצר, הממשלה אישרה העברה של כספים קואליציוניים בשווי של יותר מ-5 מיליארד ש"ח.

## ראו גם

* מבצע שאגת הארי
* מלחמת חרבות ברזל
* מבצע עם כלביא
* המתקפה האיראנית על ישראל (יוני 2025)
* חרבות ברזל

## קישורים חיצוניים

* אפרת נומברג יונגר, בעולם מתפעלים: הישראלים הם אומה של "שורדי-על", באתר מאקו, 16 במרץ 2026

## הערות שוליים